b'\n_START_ARTICLE_\nWeddingstedt\n_START_SECTION_\nGeografi\n_START_PARAGRAPH_\nWeddingstedt ligger i grenseland av et typisk geestlandskap. Kommunen best\xc3\xa5r av distriktene Borgholz, Waldstedt, Weddinghusen og Weddingstedt, og sistnevnte ligger om lag 5 kilometer nord for Heide. N\xc3\xa6rheten til Heide gj\xc3\xb8r at de fleste innbyggerne i Weddingstedt pendler til nabobyen for \xc3\xa5 arbeide. Dessuten er det etablert en industripark i byen, som nyter godt av tilgangen til Bundesautobahn 23. Jernbanen passerer ogs\xc3\xa5 gjennom kommunen.\n_START_SECTION_\nHistorie\n_START_PARAGRAPH_\nDa Ditmarsken var en selvstendig bonderepublikk i middelalderen, var Weddingstedt sannsynligvis et m\xc3\xb8tested for b\xc3\xb8nder fra Norderd\xc3\xb6fft, den nordlige delen av republikken. Sankt-Johannis-Kirche, eller Meldorfer Dom, ble oppf\xc3\xb8rt i Weddingstedt som Ditmarskens andre kirke, men brant ned til grunnen da Ditmarsken mistet sin selvstendighet i 1559. Kirken har siden blitt gjenoppbygd._NEWLINE_I 1969 ble kommunene Borgholz, Weddinghusen og Weddingstedt sl\xc3\xa5tt sammen til dagens Weddingstedt kommune._NEWLINE_Kommunens v\xc3\xa5pen ble vedtatt 10. juni 1986, og viser nederst en bl\xc3\xa5 vektsk\xc3\xa5l p\xc3\xa5 hvit bakgrunn, og over denne et Andreaskors i hvitt og s\xc3\xb8lv p\xc3\xa5 r\xc3\xb8d bakgrunn._NEWLINE_1. januar 2008 ble Weddingstedts amt sl\xc3\xa5tt sammen med Heidelands amt til det nye Heides omlands amt, og Weddingstedt mistet sin status som administrasjonssenter i amtet til Heide.'